Dictionnaire populaire de wallon liégeois

Li Motî Stasse, c' est on motî walon avou l' accint d' Lidje, sicrît pa Simon Stasse, ey eplaidî e 2004 dizo l' tite Dictionnaire populaire de wallon liégeois, replaidî e 2007 dizo l' tite Le Wallon Liégeois contemporain, eyet e 2015 dizo l' tite Dictionnaire de wallon liégeois. 

 Contnou 
I rprind bråmint les mots do Motî Haust, mins i ndè rsaetche les pus vîs et endè rmete sacwants noveas. Inte di zels, des cis do Motî del Hesbaye (hertchinne). 

I n' riprind nén nerén les dnêyes do motî da Haust so l' etimolodjeye.

I rcandje eto sacwantès tchitchêyes ortografikes.

Les viebes sont revoyîs a leu tåvlea d' codjowaedje, metou al fén do live.

Il est shuvou d' on motî francès-walon, ki rprind eto des mots ki n' sont nén dins l' franwal da Haust.

Al fén, gn a des tåvleas d' codjowaedje, ki rprindnut, e pus simpe, les dnêye di si live di codjowaedjes.

Li motî da Stasse dene eto les pluriyals des mots d' aplacaedje. Po fé ene ricoridjrece, i dene totes les cognes d' on mot, spotcheyes et nén spotcheyes, ey ossu les femrins.

 Egzimpe di reployaedje des dnêyes do motî Forir 
a "cocsant", Stasse va rapexhî on ratournaedje francès "égrillard", do motî Forir. I rprind eto li fråze do Forir (li cene ki n' aveut nén stî rprinjhe pa Haust), et rcandjî "kimere" pa "båshele".

 Adire inte li Haust eyet li Stasse 
 Motî walon francès 
 Dins l' "Haust", mins nén rprins dins li "Stasse" : cåme, stok (ki vénreut do flamind "stuk").
 Dins li "Stasse", mins nén dins l' "Haust" : hertchinne… (loukîz pus bas).
 Mwaisse intrêye diferinne del cene da Haust : doyå; Stasse doyåre
 Pluriyal des mots d' aplacaedje dins li Stasse (sèdje-dames, des tchapês d' macrale), nén dins l' Haust.
 simplifiaedje di l' ortografeye:  cokesant, cok'sant (Haust) => coksant (cocsant).
 Eployaedje a tot côp bon del cogne avou on halcrosse E dins li Stasse, ki l' Haust dene eto l' ortografeye avou ene faflote divintrinne.
 Pol son K, eployaedje a tot côp bon del cogne avou li scrijha qu dins li Stasse, ki l' Haust dene eto l' ortografeye avou on K.
 Sacwants candjmints d' ortografeye: cowe (Haust) => quåwe; timpèsse (adv.) => timpès´; pôr => pår
 dene les cognes avou ristitcheye voyale des mots k' atakèt pa S+ Cossoune (scråwe / sicråwe)

 Dinêyes ki sont dins li Stasse walon-francès et nén dins l' Haust 
 binzine, hertchinne

 Motî francès walon 
 Dins li "Stasse", mins nén dins l' "Haust" : vouvoyer (vovweyî), stock (stok 2)

 Hårdêyes difoûtrinnes  
 Copeye aberwetåve
 Simon Stasse esplike les pondants et les djondants pocwè k' il a-st eplaidî s' motî
 Mots do Motî Stasse dedja ristudyîs e Wiccionaire

Stasse
Stasse